Vardas, pavardė Identifikavimo informacija Įtraukimo į sąrašą priežastys Įtraukimo į sąrašą data

„3. Tibisay LUCENA RAMÍREZ Gimimo data: 1959 m. balandžio 26 d. Lytis: moteris Nuo 2021 m. spalio mėn. – universitetinio švietimo ministrė. Nuo 2006 m. balandžio mėn. iki 2020 m. birželio mėn. – Nacionalinės rinkimų tarybos (Consejo Nacional Electoral arba CNE) pirmininkė. Savo veiksmais ir politika ji kenkė demokratijai ir teisinės valstybės principo taikymui Venesueloje, be kita ko, neužtikrino, kad CNE išliktų nešališka ir nepriklausoma institucija, kaip numatyta Venesuelos Konstitucijoje, taip sudarydama sąlygas įsteigti Konstitucinę Asamblėją ir 2018 m. gegužės mėn. per prezidento rinkimus, kurie nebuvo nei laisvi, nei sąžiningi, perrinkti Nicolás Maduro. 2018 1 22

5. Maikel José MORENO PÉREZ Gimimo data: 1965 m. gruodžio 12 d. Lytis: vyras Venesuelos Aukščiausiojo Teismo (Tribunal Supremo de Justicia (TSJ)) Baudžiamųjų bylų apeliacinės kolegijos teisėjas. Buvęs Aukščiausiojo Teismo pirmininkas ir pirmininko pavaduotojas. Eidamas šias pareigas, jis rėmė Vyriausybės veiksmus ir politiką, kuriais buvo kenkiama demokratijai ir teisinės valstybės principo taikymui Venesueloje, ir sudarė jiems palankesnes sąlygas, taip pat yra atsakingas už veiksmus ir pareiškimus, kuriais buvo uzurpuota Nacionalinės Asamblėjos valdžia, įskaitant Nacionalinės rinkimų tarybos (CNE) paskyrimą 2020 m. birželio mėn. ir trijų opozicinių partijų vadovų nušalinimą bei pakeitimą 2020 m. birželio ir liepos mėn. 2018 1 22

15. Freddy Alirio BERNAL ROSALES Gimimo data: 1962 m. birželio 16 d. Gimimo vieta: San Cristóbal (San Kristobalis), Táchira state (Tačyros valstija), Venesuela Lytis: vyras Po to, kai 2021 m. lapkričio mėn. laimėjo rinkimus – Tačyros valstijos gubernatorius. Buvęs Vietos tiekimo ir gamybos komiteto (CLAP) nacionalinio kontrolės centro vadovas ir buvęs Tačyros valstijos gynėjas. Taip pat Bolivaro nacionalinės žvalgybos tarnybos (SEBIN) generalinis komisaras. Kaip CLAP vadovas ir Tačyros valstijos gynėjas jis galėjo pasitelkti specialiąsias pajėgas (FAES) ir daryti įtaką skiriant teisėjus ir prokurorus. Atsakingas už kenkimą demokratijai, nes vykdė manipuliacijas, susijusias su CLAP programos pagrindu vykdomu maisto paskirstymu rinkėjams. Be to, kaip SEBIN generalinis komisaras, jis yra atsakingas už SEBIN veiklą, kuri apima šiurkščius žmogaus teisių pažeidimus, pavyzdžiui, savavališką sulaikymą. 2018 6 25

22. Alexis Enrique ESCALONA MARRERO Gimimo data: 1962 m. spalio 12 d. Lytis: vyras Nuo 2018 m. sausio mėn. iki 2019 m. gegužės mėn. – Nacionalinės kovos su organizuotu nusikalstamumu ir terorizmo finansavimu tarnybos (ONDOFT) vadovas. Atsargos generolas majoras, buvęs už prevenciją ir viešąjį saugumą atsakingas ministro pavaduotojas Vidaus reikalų ministerijoje (2017 m. paskirtas prezidento N. Maduro), o 2014–2017 m. – buvęs Nacionalinės kovos su turto prievartavimu ir žmonių grobimu vadovybės (Comando Nacional Antiextorsión y Secuestro (CONAS)) nacionalinis vadas. Atsakingas už jo vadovaujamų CONAS narių įvykdytus šiurkščius žmogaus teisių pažeidimus, įskaitant kankinimą, neproporcingos jėgos naudojimą ir netinkamą elgesį su sulaikytaisiais. Taip pat atsakingas už jo vadovaujamų CONAS narių įvykdytas represijas prieš pilietinę visuomenę. 2019 9 27

27. Gladys DEL VALLE REQUENA Gimimo data: 1952 m. lapkričio 9 d. Gimimo vieta: Puerto Santo, Sucre (Sukrė), Venesuela Tapatybės kortelės numeris: V-4114842 Lytis: moteris Nuo 2022 m. balandžio 27 d. – teismų generalinė inspektorė. Buvusi nedemokratiškai išrinktos Nacionalinės Asamblėjos narė ir buvusi nepripažintos Nacionalinės steigiamosios asamblėjos (NSA) narė bei antroji pirmininko pavaduotoja. Atlikdama vadovaujamą vaidmenį nepripažintoje NSA, ji kenkė demokratijai ir teisinės valstybės principo taikymui Venesueloje, be kita ko, pasirašė dekretą, kuriuo buvo panaikintas Venesuelos Nacionalinės Asamblėjos pirmininko Juan Guaidó parlamentinis imunitetas. 2020 6 29

30. Juan José MENDOZA JOVER Gimimo data: 1969 m. kovo 11 d. Gimimo vieta: Trujillo (Truchiljas), Venesuela Adresas: Arnoldo Gabaldón, Candelaria, Edo. Trujillo Tapatybės kortelės numeris: V-9499372 Lytis: vyras Buvęs Venesuelos Aukščiausiojo Teismo (Tribunal Supremo de Justicia (TSJ)) pirmininko antrasis pavaduotojas ir buvęs Aukščiausiojo Teismo Konstitucinės kolegijos pirmininkas (2017 m. vasario mėn.–2022 m. balandžio mėn.). Savo veiksmais jis kenkė demokratijai ir teisinės valstybės principo taikymui Venesueloje, be kita ko, per pastaruosius dvejus metus priėmė tam tikrus teismo sprendimus, kurie ribojo arba pažeidė demokratiškai išrinktos Venesuelos teisėkūros institucijos – Nacionalinės Asamblėjos – konstitucines galias. 2020 6 29

37. Remigio CEBALLOS ICHASO Gimimo data: 1963 m. gegužės 1 d. Tapatybės kortelės numeris: V-6557495 Lytis: vyras Nuo 2021 m. rugpjūčio mėn. – Venesuelos vidaus reikalų ir teisingumo ministras ir ministro pirmininko pavaduotojas, atsakingas už piliečių saugumą. Buvęs Venesuelos Bolivaro nacionalinių ginkluotųjų pajėgų operacinės ir strateginės vadovybės (Comando Estratégico Operacional Fuerzas Armadas Nacionales Bolivarianas (CEOFANB)) – aukščiausiojo Venesuelos ginkluotųjų pajėgų organo – vadas (2017 m. birželio mėn.–2021 m. liepos mėn.). CEOFANB kontroliuoja Bolivaro nacionalines ginkluotąsias pajėgas (FANB) ir Bolivaro nacionalinę gvardiją. Be to, CEOFANB yra atsakinga už FANB intervencijų per demonstracijas koordinavimą. Eidamas CEOFANB vado pareigas buvo atsakingas už šiurkščius žmogaus teisių pažeidimus, įskaitant FANB pareigūnų ir jam pavaldžių pajėgų, įskaitant Bolivaro nacionalinę gvardiją, neproporcingą jėgos naudojimą ir nežmonišką bei žeminantį elgesį. Įvairiuose šaltiniuose, įskaitant nepriklausomą faktų nustatymo misiją Venesuelos Bolivaro Respublikoje, nurodoma, kad FANB ir Bolivaro nacionalinė gvardija vykdo žmogaus teisių pažeidimus. 2021 2 22

38. Omar José PRIETO FERNÁNDEZ Gimimo data: 1969 m. gegužės 25 d. Tapatybės kortelės numeris: V-9761075 Lytis: vyras Buvęs Zulia (Sulijos) valstijos gubernatorius (2017–2021 m.). Eidamas šias pareigas jis kenkė demokratijai ir teisinės valstybės principo taikymui Zulia (Sulijos) valstijoje. Nepripažinta Nacionalinė steigiamoji asamblėja (NSA) jį prisaikdino po to, kai teisėtas rinkimų nugalėtojas nesutiko, kad jį prisaikdintų NSA. Omar José Prieto Fernández aktyviai propagavo 2020 m. gruodžio 6 d. įvykusius nedemokratinius Nacionalinės Asamblėjos rinkimus. Be to, Zulia (Sulijos) valstijoje jis grasino opozicijos lyderiams „apsilankymais namuose“ ir pareiškė paskelbsiantis Zulia (Sulijos) valstijos nepriklausomybę, jeigu valdžią perims Juan Guaidó vadovaujama laikinoji vyriausybė. 2021 2 22

42. Lourdes Benicia SUÁREZ ANDERSON Gimimo data: 1965 m. kovo 7 d. Lytis: moteris Nuo 2005 m. gruodžio mėn. – Aukščiausiojo Teismo (Tribunal Supremo de Justicia (TSJ)) Konstitucinės kolegijos pirmininkaujanti teisėja, o nuo 2022 m. balandžio mėn. – Konstitucinės kolegijos pirmininko pavaduotoja. Buvusi Konstitucinės kolegijos pirmininkė ir buvusi Aukščiausiojo Teismo pirmoji pirmininko pavaduotoja. Kaip Aukščiausiojo Teismo Konstitucinės kolegijos narė ji yra atsakinga už veiksmus, pareiškimus ir sprendimus, kuriais buvo uzurpuoti Nacionalinės Asamblėjos konstituciniai įgaliojimai ir pakenkta opozicijos teisėms dalyvauti rinkimuose, įskaitant 2020 m. birželio mėn. Aukščiausiojo Teismo įvykdytą vienašališką Nacionalinės rinkimų tarybos (Consejo Nacional Electoral (CNE)) paskyrimą ir trijų iš pagrindinių demokratinių opozicinių partijų vadovybės įgaliojimų sustabdymą bei vienašališką pakeitimą 2020 m. birželio ir liepos mėn., taip pat sprendimo dėl Acción Democrática taikymo pratęsimą dar vieniems metams 2021 m. gegužės mėn. Todėl savo veiksmais ji kenkė demokratijai ir teisinės valstybės principo taikymui Venesueloje, be to, ji rėmė vykdomosios valdžios veiksmus, kuriais buvo kenkiama demokratijai ir teisinės valstybės principo taikymui, ir sudarė palankesnes sąlygas tokiems veiksmams. 2021 2 22

44. René Alberto DEGRAVES ALMARZA Lytis: vyras Nuo 2022 m. balandžio mėn. – Aukščiausiojo Teismo (Tribunal Supremo de Justicia (TSJ)) Konstitucinės kolegijos pakaitinis teisėjas. Buvęs Aukščiausiojo Teismo Konstitucinės kolegijos teisėjas. Kaip Aukščiausiojo Teismo Konstitucinės kolegijos narys jis buvo atsakingas už veiksmus, pareiškimus ir sprendimus, kuriais buvo uzurpuoti Nacionalinės Asamblėjos konstituciniai įgaliojimai ir pakenkta opozicijos teisėms dalyvauti rinkimuose, įskaitant 2020 m. birželio mėn. Aukščiausiojo Teismo įvykdytą vienašališką Nacionalinės rinkimų tarybos (Consejo Nacional Electoral (CNE)) paskyrimą ir trijų iš pagrindinių demokratinių opozicinių partijų vadovybės įgaliojimų sustabdymą bei vienašališką pakeitimą 2020 m. birželio ir liepos mėn., taip pat sprendimo dėl Acción Democrática taikymo pratęsimą dar vieniems metams 2021 m. gegužės mėn. Todėl savo veiksmais jis kenkė demokratijai ir teisinės valstybės principo taikymui Venesueloje, be to, jis rėmė vykdomosios valdžios veiksmus, kuriais buvo kenkiama demokratijai ir teisinės valstybės principo taikymui, ir sudarė sąlygas tokiems veiksmams. 2021 2 22

45. Arcadio DELGADO ROSALES Gimimo data: 1954 m. rugsėjo 23 d. Lytis: vyras Buvęs Aukščiausiojo Teismo (Tribunal Supremo de Justicia (TSJ)) Konstitucinės kolegijos teisėjas ir pirmininko pavaduotojas. Kaip Aukščiausiojo Teismo Konstitucinės kolegijos narys jis atsakingas už veiksmus, pareiškimus ir sprendimus, kuriais buvo uzurpuoti Nacionalinės Asamblėjos konstituciniai įgaliojimai ir pakenkta opozicijos teisėms dalyvauti rinkimuose, įskaitant 2020 m. birželio mėn. Aukščiausiojo Teismo įvykdytą vienašališką Nacionalinės rinkimų tarybos (Consejo Nacional Electoral (CNE)) paskyrimą ir trijų iš pagrindinių demokratinių opozicinių partijų vadovybės įgaliojimų sustabdymą bei vienašališką pakeitimą 2020 m. birželio ir liepos mėn., taip pat sprendimo dėl Acción Democrática taikymo pratęsimą dar vieniems metams 2021 m. gegužės mėn. Todėl savo veiksmais jis kenkė demokratijai ir teisinės valstybės principo taikymui Venesueloje, be to, jis rėmė vykdomosios valdžios veiksmus, kuriais buvo kenkiama demokratijai ir teisinės valstybės principo taikymui, ir sudarė sąlygas tokiems veiksmams. 2021 2 22

46. Carmen Auxiliadora ZULETA DE MERCHÁN Gimimo data: 1947 m. gruodžio 13 d. Lytis: moteris Buvusi Aukščiausiojo Teismo (Tribunal Supremo de Justicia (TSJ)) Konstitucinės kolegijos teisėja. Kaip Aukščiausiojo Teismo Konstitucinės kolegijos narė ji buvo atsakinga už veiksmus, pareiškimus ir sprendimus, kuriais buvo uzurpuoti Nacionalinės Asamblėjos konstituciniai įgaliojimai ir pakenkta opozicijos teisėms dalyvauti rinkimuose, įskaitant 2020 m. birželio mėn. Aukščiausiojo Teismo įvykdytą vienašališką Nacionalinės rinkimų tarybos (Consejo Nacional Electoral (CNE)) paskyrimą ir trijų iš pagrindinių demokratinių opozicinių partijų vadovybės įgaliojimų sustabdymą bei vienašališką pakeitimą 2020 m. birželio ir liepos mėn., taip pat sprendimo dėl Acción Democrática taikymo pratęsimą dar vieniems metams 2021 m. gegužės mėn. Todėl savo veiksmais ji kenkė demokratijai ir teisinės valstybės principo taikymui Venesueloje, be to, ji rėmė vykdomosios valdžios veiksmus, kuriais buvo kenkiama demokratijai ir teisinės valstybės principo taikymui, ir sudarė palankesnes sąlygas tokiems veiksmams. 2021 2 22

47. Indira Maira ALFONZO IZAGUIRRE Gimimo data: 1968 m. balandžio 29 d. Gimimo vieta: La Guaira (Gvaira) (La Guaira state (Gvairos valstija), Venesuela) Tapatybės kortelės numeris: V-6978710 Lytis: moteris Buvusi Aukščiausiojo Teismo (Tribunal Supremo de Justicia (TSJ)) Rinkiminės kolegijos pirmininkė. Buvusi Nacionalinės rinkimų tarybos (Consejo Nacional Electoral (CNE)) pirmininkė, paskirta 2020 m. birželio 13 d. Buvusi Aukščiausiojo Teismo Rinkiminės kolegijos ir Plenarinės kolegijos narė, Aukščiausiojo Teismo antroji pirmininko pavaduotoja (2015 m.–2017 m. vasario 24 d.), Aukščiausiojo Teismo pirmininko pavaduotoja (2017 m. vasario 24 d.–2020 m. birželio 12 d.). Kaip Aukščiausiojo Teismo Rinkiminės kolegijos narė, Indira Maira Alfonzo Izaguirre yra atsakinga už veiksmus, kurių buvo imtasi prieš 2015 m. gruodžio mėn. naujai išrinktą Nacionalinę Asamblėją ir dėl kurių Nacionalinė Asamblėja negalėjo pasinaudoti savo įstatymų leidžiamosios valdžios įgaliojimais. Be to, ji sutiko, kad 2020 m. birželio mėn. Aukščiausias Teismas ją paskirtų CNE pirmininke, nors ši prerogatyva priklauso Nacionalinei Asamblėjai. Eidama tas pareigas ji rengė ir prižiūrėjo nedemokratiškus Nacionalinės Asamblėjos rinkimus, įvykusius 2020 m. gruodžio 6 d., ir dalyvavo 2020 m. birželio 30 d. pakeičiant tuos rinkimus reglamentuojančias nuostatas, formaliai nenustojusi dirbti Aukščiausiame Teisme (laikinas leidimas integruoti CNE). 2021 m. gegužės mėn. atnaujinus CNE sudėtį, ji grįžo į Aukščiausiąjį Teismą. Todėl savo veiksmais ji kenkė demokratijai ir teisinės valstybės principo taikymui Venesueloje. 2021 2 22

48. Leonardo Enrique MORALES POLEO Lytis: vyras Buvęs Nacionalinės rinkimų tarybos (Consejo Nacional Electoral (CNE)) pirmininko pavaduotojas ir Politinio dalyvavimo ir finansavimo komisijos pirmininkas (2020 m. rugpjūčio mėn.–2021 m. gegužės mėn.). 2020 m. rugpjūčio 7 d. Aukščiausiasis Teismas (Tribunal Supremo de Justicia (TSJ)) paskyrė Leonardo Enrique Morales Poleo CNE pirmininko pavaduotoju ir Politinio dalyvavimo ir finansavimo komisijos pirmininku, nors ši prerogatyva priklauso Nacionalinei Asamblėjai. Be to, prieš pat skyrimą jis dirbo Progresyviosios pažangos partijoje (Avanzada progresista). Kaip CNE narys (rektorius) ir pirmininko pavaduotojas jis visapusiškai dalyvavo CNE sprendimų priėmimo procese. Jis rėmė ir palengvino rinkimų proceso, kurio rezultatas buvo 2020 m. gruodžio 6 d. įvykę nedemokratiški Nacionalinės Asamblėjos rinkimai, priežiūrą. Todėl savo veiksmais jis toliau kenkė demokratijai ir teisinės valstybės principo taikymui Venesueloje. Leonardo Enrique Morales Poleo sutiko būti paskirtas į CNE ir toliau ėjo CNE pirmininko pavaduotojo pareigas, nors tuo metu Venesueloje buvo žlugdoma demokratija. 2021 2 22

49. Tania D’AMELIO CARDIET Gimimo data: 1971 m. gruodžio 5 d. Gimimo vieta: Italija Pilietybė: Venesuelos Tapatybės kortelės numeris: V-11691429 Lytis: moteris Nuo 2022 m. balandžio mėn. – Aukščiausiojo Teismo (Tribunal Supremo de Justicia (TSJ)) Konstitucinės kolegijos teisėja. Buvusi Nacionalinės rinkimų tarybos (Consejo Nacional Electoral (CNE)) narė (rektorė) 2016–2023 m. laikotarpiu. Buvusi CNE narė (rektorė) 2010–2016 m. laikotarpiu. Eidama CNE rektorės pareigas nuo 2010 m. Tania d’Amelio Cardiet savo veikla tiesiogiai prisidėjo prie kenkimo demokratijai ir teisinės valstybės principo taikymui Venesueloje, be kita ko, rengdama nedemokratiškus 2020 m. Nacionalinės Asamblėjos rinkimus, dalyvaudama 2020 m. birželio 30 d. pakeičiant tuos rinkimus reglamentuojančias nuostatas ir dalyvaudama organizuojant ir vykdant 2018 m. prezidento rinkimus. Be to, Tania d’Amelio Cardiet sutiko, kad 2016 m. Aukščiausiasis Teismas ją paskirtų CNE nare, nors ši prerogatyva priklauso Nacionalinei Asamblėjai. 2021 2 22

52. Jesús Emilio VÁSQUEZ QUINTERO Tapatybės kortelės numeris: V-7422049 Lytis: vyras Nuo 2021 m. rugsėjo 17 d. – Karo teismo ir Išvažiuojamosios karinių baudžiamųjų bylų teismo sesijos pirmininkas. Divizijos generolas nuo 2019 m. liepos 5 d. ir buvęs karinės prokuratūros generalinis prokuroras (2017 m. gruodžio mėn.–2021 m. rugsėjo 17 d.). Kaip karinės prokuratūros generalinis prokuroras yra atsakingas už kenkimą demokratijai ir teisinės valstybės principo taikymui Venesueloje. Karinė prokuratūra siejama su ginkluotosiose pajėgose vykdytu vidaus teisminiu persekiojimu ir neištyrė tam tikrų incidentų, be kita ko, kapitono R. Acosta mirties atvejo 2019 m. Be to, karinė teisėsauga yra taikoma civilių atžvilgiu. 2021 2 22